KGI เศร้า! งบฯปี 58 กำไรลดลง 23% ไฟเขียวปันผล 0.285 บ./หุ้น XD 25 เม.ย.นี้
KGI เผยงบปี 58 มีกำไร 587.22 ลบ. ลดลง 23% จากปีก่อน 761.34 ลบ. หลังรายได้ค่านายหน้าลดลง รวมถึงกําไรจากเงินลงทุนและตราสารอนุพันธ์ลดลง พร้อมปันผล 0.285 บ./หุ้น XD 25 เม.ย.59 กำหนดจ่าย 13 พ.ค. 59
25 ก.พ. 2559

บริษัทหลักทรัพย์ เคจีไอ (ประเทศไทย) จำกัด (มหาชน) หรือ KGI รายงานผลการดำเนินงานประจำปี 2558 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 587.22 ล้านบาท หรือมีกำไรสุทธิ 0.29 บาทต่อหุ้น ลดลง 23% จากช่วงเดียวกันของปีก่อนที่มีกำไรสุทธิ 761.34 ล้านบาท หรือมีกำไรสุทธิ 0.38 บาทต่อหุ้น
โดยผลการดำเนินงานปี 58 ที่ลดลง เนื่องจากบริษัทมีรายได้ค่านายหน้าลดลง และมีกําไรจากเงินลงทุนและตราสารอนุพันธ์ลดลง
นอกจากนี้บริษัทได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดจำนวน 0.285 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 25 เม.ย. 2559 และกำหนดจ่ายเงินปันผลในวันที่ 13 พ.ค. 2559